आयकर विभाग ने गुरुवार को वित्तवर्ष 2017-18 के लिए इनकम टैक्स रिटर्न फॉर्म के संशोधित स्वरूप को अधिसूचित कर दिया है। इसमें अब नौकरीपेशा लोगों को अपनी आय में शामिल भत्तों की भी जानकारी देनी होगी। वहीं, संपत्ति से होने वाली आय भी बतानी होगी।इस साल भी नौकरीपेशा लोगों के लिए एक पन्ने के फार्म ‘सहज’ को जारी रखा गया है। 50 लाख रुपये तक सालाना तनख्वाह और एक मकान वाले इस आईटीआर-1 फार्म को भरेंगे।अब तक आयकर रिटर्न में केवल वेतन का उल्लेख करना होता था। नए फार्म में तनख्वाह के साथ आयकर छूट से परे भत्तों की भी जानकारी देनी होगी। अतिरिक्त सुविधाओं की कीमत, तनख्वाह के बदले मिलने वाले फायदे भी बताने होंगे ।जिन करदाताओं को गृह संपत्ति से आय हो रही है। उन्हें घर से मिलने वाला कुल किराया, स्थानीय निकाय को दिया गया कर, कुल वार्षिक किराया और कर, मकान की कीमत का 30% मूल्य और ऋण ली गई पूंजी पर दिए जा रहा ब्याज।